Pilt, millel on kujutatud lilla, kunst, muster

Kirjeldus on genereeritud automaatselt ja see peaks olema võrdlemisi sobiv

Lp koostöö tegija ja kaasatav

(vastavalt nimekirjale) Meie */kuupäev digiallkirjas/* nr 7-1.2/653-5

**Detailplaneeringu kehtestamise teade**

**(Tade külas Märdi katastriüksuse detailplaneering)**

Kose Vallavalitsus kehtestas 02.09.2025 korraldusega nr 254 Tade külas asuva Märdi katastriüksuse detailplaneeringu. Planeeritava ala pindala on ca 1 ha ning see hõlmab Märdi (33801:001:1849, 8952 m²) katastriüksust ning tagamaks nõuetekohast juurdepääsu ja tehnovõrkudega liitumist ka Sepa tee L2 (33801:001:1783), Sepa tee L3 (33801:001:1850) ning osaliselt ka Saare tee (33701:002:0784) katastriüksust.

Märdi katastriüksusele on määratud järgmine ehitusõigus: sihtotstarve – elamumaa 100%; suurim hoonete arv – 1 üksikelamu ja 3 abihoonet; suurim ehitistealune pind – 400 m²; suurim kõrgus elamul - 9 m, abihoonel - 6 m. Hoonestusala on paigutatud väljapoole Kuivajõe kalda ehituskeeluvööndit. Sepa tee ja Saare tee katastriüksustele on kavandatud sõidutee laiendamine, tehnovõrgud on seal olemas ning uusi ei kavandata. Looduskaitseseaduse § 38 lõike 1 punktist 3 ja lõikest 2 lähtudes peab Märdi katastriüksusel jääma jõekallas looduslikku seisu vähemalt ehituskeeluvööndi ulatuses.

Detailplaneeringuga viiakse ellu üldplaneeringut ja luuakse alale ruumiline terviklahendus. Planeeringuga kavandatavatel tegevustel eeldatavasti puuduvad pikaajalised kahjulikud mõjud majanduslikule, kultuurilisele, sotsiaalsele ning looduskeskkonnale.

Detailplaneeringu dokumentidega on võimalik tutvuda Kose valla kodulehel avalikus dokumendiregistris (<https://www.kosevald.ee/dokumendiregister>) ja <https://evald.ee/kosevald/#/planeeringud/planeeringud/446> ning Kose vallavalitsuse majandusosakonnas eelneval kokkuleppel arhitektiga. Küsimused ja täiendav info: Kose vallavalitsuse majandusosakond, Siiri Hunt, arhitekt ([siiri.hunt@kosevald.ee](mailto:siiri.hunt@kosevald.ee), telefon 54700707).

Lugupidamisega

/allkirjastatud digitaalselt/

Raul Siem

vallavanem

Siiri Hunt, siiri.hunt@kosevald.ee, tel 54700707